2009 г. тогавашните министър-председатели на двете държави откриват официално първоначалния район и обявяват зоната SETC за важен проект за сътрудничество в областта на икономиката и търговията между двете страни (11). До края на 2011 г. е завършена цялата инфраструктура в първоначалния район (12).
 (41)
 През 2012 г., след гражданските вълнения в Египет, президентът Морси прави официално посещение в Китай, по време на което посочва зоната като ключов проект на двустранното сътрудничество между двете страни и изразява надежда, че все повече и повече китайски предприятия ще инвестират в Египет чрез зоната и чрез последващи проекти, като по този начин ще вземат участие в програмата за възстановяване на Египет (13).
 (42)
 През 2013 г. TEDA — Египет, и египетските власти сключват договор за земята на района на разрастване, чиято площ е 6 km2. През 2013 г. задграничните зони за търговско и икономическо сътрудничество, например зоната SETC, получават допълнителен тласък за развитие под егидата на инициативата „Един пояс, един път“. Така задграничните зони се превръщат във важна предпоставка за „разширяване“ на инвестициите на китайските дружества. В резултат на това, особено след 2013 г., зоната SETC се споменава в почти всички важни текстове за сътрудничество между правителствата на двете страни (14).
 (43)
 През 2014 г. Египет дава началото на „План за развитие на коридора на Суецкия канал“. В контекста на този план през 2015 г. специалната икономическа зона официално е включена в по-обширната икономическа зона на Суецкия канал („SCZone“), обхващаща целия район около Суецкия канал с площ 461 km2. Понастоящем целият район се счита за „икономическа зона със специално предназначение“ в съответствие със Закон 83/2002 и неговите изменения (15).
 (44)
 През декември 2015 г. президентът Сиси посещава Китай, където обявява, че Египет приема предложението на председателя Си Дзинпин за сътрудничество в инициативата „Един пояс, един път“ и за по-нататъшно разработване на проекти в Египет. На 21 януари 2016 г. президентът и председателят официално откриват проекта за разширяване на зоната SETC с включване на 6-километровия район на разрастване. По време на официалното посещение на Си Дзинпин в Египет правителствата на двете държави подписват Споразумение между Министерството на търговията на Китайската народна република и Общия орган за икономическата зона на Суецкия канал на Арабска република Египет относно Суецката зона за икономическо и търговско сътрудничество от 21 януари 2016 г. („Споразумението за сътрудничество“). В Споразумението за сътрудничество се разясняват допълнително значението и правният статут на зоната SETC (16).
 (45)
 Основната цел на Споразумението за сътрудничество е да се осигури ясно разписана рамка за това сътрудничество и да му се придаде официална форма в рамките на инициативата „Един пояс, един път“, включително за подкрепата на ПКНР за фирми в чужбина. Въпреки изричните искания от страна на Комисията не са предоставени никакви подробности относно подготвителните дейности по Споразумението за сътрудничество.
 (46)
 Съгласно Споразумението за сътрудничество правителствата разработват съвместно зоната SETC. Те извършват това в съответствие със своите национални стратегии (инициативата „Един пояс, един път“ — за Китай, от една страна, и Плана за развитие на коридора на Суецкия канал — за Египет, от друга страна). За тази цел ПE